[{"text_idx": "#000001", "text": "Birmo: la militleg\u0302o estas plivastigita al ok rezistantaj regionoj kaj S\u0302tatoj"}, {"text_idx": "#000002", "text": "Lau\u0306 S\u0302tataj amaskomunikiloj, la reganta h\u0302unto en Birmo vastigis la militleg\u0302on al tutaj regionoj, kie la armeo frontas intensan rezistadon de batalantoj opoziciantaj al la puc\u0302o."}, {"text_idx": "#000003", "text": "La h\u0302unto, kiu jam plilongigis la urg\u0302an staton g\u0302is ses monatoj al la tuta lando merkredon 1an de februaro, nun trudas tiun militleg\u0302on en 37 distriktoj de ok S\u0302tatoj kaj regionoj."}, {"text_idx": "#000004", "text": "\u00ab Garantii sekurecon, jurs\u0302taton kaj pacon \u00bb"}, {"text_idx": "#000005", "text": "De post la puc\u0302o de 2021, kiu renversis la civilan registaron de Aung San Suu Kyi, Birmo suferas h\u0302aoson. La represio kontrau\u0306 la disidenteco kiu sekvis, okazigis batalojn en vastaj regionoj de la lando. Tiu c\u0302i lasta anonco signifas, ke la h\u0302unto provas novajn rimedojn por neniigi la rezistadon en la zonoj, kie la kontrau\u0306-puc\u0302aj batalantoj estas aktivaj."}, {"text_idx": "#000006", "text": "La plivastigo de la militleg\u0302o celas \u00ab efektivigi pli efikajn aktivecojn por garantii sekurecon, jurs\u0302taton, lokajn pacon kaj trankvilecon \u00bb, skribas la S\u0302tata j\u0302urnalo \"Global New Light of Myanmar.\" Nome de tiu leg\u0302o, la militaj tribunaloj povos pritrakti la punajn aferojn, kiuj enkalkulas altan perfidon g\u0302is \u00ab diskonigo de falsaj novaj\u0302oj \u00bb, kiun la armeo jam uzadis por enkarcerigi dekojn da j\u0302urnalistoj."}, {"text_idx": "#000007", "text": "Ok S\u0302tatoj kaj regionoj koncernataj"}, {"text_idx": "#000008", "text": "Neniu apelacio estos permesita koncerne la kondamnojn deciditajn fare de la militaj tribunaloj, escepte de la mortopuno, kiu estu aprobita de la c\u0302efo de la h\u0302unto, Min Aung Hlaing, precizigas la j\u0302urnalo. La distriktoj koncernataj estas disigitaj en ok S\u0302tatoj au\u0306 regionoj: Sagaing, C\u0302in, Magway, Bago, Mon, Kareno, Tanintaji et Kajaho."}, {"text_idx": "#000009", "text": "En tiuj regionoj, la trupoj de la h\u0302unto alfrontas regule la kontrau\u0306-puc\u0302ajn \u00ab fortojn de defendo de la popolo \u00bb, kaj c\u0302eestantajn etnajn ribelajn grupojn. Partoj de Jangono kaj Mandalajo, ambau\u0306 plej grandaj urboj de la lando, jam estis submetataj al la militleg\u0302o."}, {"text_idx": "#000010", "text": "J\u0302au\u0306don 2an de februaro, la S\u0302tatmediatoj anoncis ses pliajn monatojn da urg\u0302a stato, malfruigante fakte la balotojn, kiujn g\u0302i engag\u0302ig\u0302is organizi antau\u0306 la fino de au\u0306gusto. El la komentoj raportitaj merkredon, Min Aung Hlaing agnoskis, ke pli ol triono el la distriktoj de la lando plene eskapas la militan kontrolon."}, {"text_idx": "#000011", "text": "Pli ol 2 900 personoj estis mortigitaj fare de la armeo dum la represio kontrau\u0306 la disidentoj, kaj pli da 18 000 estis arestitaj, lau\u0306 surloka prigarda grupo."}, {"text_idx": "#000012", "text": "Birmo: Rusio, C\u0302inio kaj Serbio plu provizas armilojn al la h\u0302unto kontrau\u0306 la civiluloj"}, {"text_idx": "#000013", "text": "Birmo: C\u0302inio estas la c\u0302efa provizanto de armiloj"}, {"text_idx": "#000014", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}, {"text_idx": "#000016", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}, {"text_idx": "#000017", "text": "Voir le profil de neniammilitointerni sur le portail Overblog"}]